
DEIALDIA, KULTUR TEKNIKARIEN LANPOSTUA ALDI BATERAKO KONTRATAZIOZ BETETZEKO IZANGAIEN ZERRENDA BAT OSATZEKO, HAUTAPROBEN BIDEZ, NAFARROAKO HAINBAT UDALETAN SORTZEN DIREN BEHARRAK BETETZEKO, HAIEN ARTEAN SINATUTAKO UDAL ARTEKO KUDEAKETA HITZARMENEAN OINARRITUTA.

1.- ARAU OROKORRAK.
Deialdi honen xedea da kultur teknikarien kontratazio-zerrenda sortzea Etxarri Aranazko Udalarekin Lankidetza-Hitzarmena sinatu zuten Nafarroako toki- erakundeetan aldi baterako aritzeko. 
1.2. Deialdi hau argitaratzean, honakoak dira toki-erakunde sinatzaileak: 
Antsoaingo Udala, Aranguren Ibarreko Udala, Azagrako Udala, Berako Udala, Uharteko Udala, Leitzako Udala, Lesakako Udala, Lodosako Udala, Murchanteko Udala, Olaztiko Udala, Tafallako Udala, Valtierrako Udala, Vianako Udala, Zizur Nagusiko Udala, Agoizko Udala, Baztango Udala, Burlatako Udala eta Lizarrako Udala. 
Lanpostuek B mailako lansaria izanen dute, uztailaren 4ko 158/1984 Foru Dekretuaren bidez onetsi zen lansarien behin-behineko erregelamenduan eta hura garatzen edo aldatzen duten gainerako xedapenetan ezarri bezala; baita kontratua egiten duen toki-erakundearen plantilla organikoan ezarritako osagarriak ere. 
1.3. Lanaldia zerbitzuaren beharretara egokituko da, eta administrazio organo eskudunak noiznahi aldatu ahalko du.

2. BETE BEHARRAK
2.1. Ekintza-plangintzak proposatzea, esleitutako azpiegitura edo kultura-guneetarako.
2.2. Planifikatutako helburuak betetzeko esleitutako aurrekontua aplikatzea.
2.3. Laguntzak eta dirulaguntzak prestatzea eta kontrolatzea, bai eta haiek behar bezala inbertitzen direla zaintzea ere.
2.4. Kultura-proposamenak egitea, hautemandako beharretatik sortutakoak, eta erabiltzaileek egindako eskaerak ebaztea, bere eskumenekoak badira.
2.5. Aldaketak proposatzea bere ardurapeko esku-hartze kulturaleko programen eta proiektuen plangintzak garatzean.
2.6. Kultur jarduerak programatzea, epe motz, ertain eta luzean.
2.7. Esleitutako kultura-azpiegiturak edo -espazioak behar bezala funtzionatzen duela zaintzea, lurraldeko kultura-politiken arabera. Bere ardurapeko profesionalen taldea ikuskatzea, behar bezala bete daitezen aldez aurretik zehaztutako helburuak.
2.8. Aztertzea zer baliabide eskaintzen dituen inguruko lurralde nahiz gizarteak, ukigarriak zein ukiezinak; eta hori egitean, kontuan izatea zer eratan erabil daitezkeen baliabide horiek garrantzi handiko kultur proiektuak garatzeko.

2.9. Jakitea zein diren eta identifikatzea kulturaren arloko ekintza eremuak, erakunderik garrantzitsuenak eta testuinguru bereizgarriak.
2.10. Beren esku-hartze eremuko komunikazio-estrategiak kudeatzea edota ikuskatzea. Bere esku-hartze esparruko jarduera kulturalak eta sozialak online eta off line komunikatzea, sare sozialetan dibertsifikaziorako eta posizionamendurako estrategiak sortuz. 
2.11. Erakundea ordezkatzea, ikuspegi teknikotik, erakundeak parte hartzea erabakitzen duen erakundeetan. 
2.12. Etengabeko prestakuntza jasotzen saiatzea. 
2.13. Herritarrendako laguntza. Herritarrei eta kultura-taldeei arreta, aholkularitza eta orientazioa ematea kultura-zerbitzuarekin lotutako gaiei buruz. 

3. IZANGAIEN BETEKIZUNAK
3.1. Oposizio honetara onartuak izateko, izangaiek, eskabideak aurkezteko epea bukatzen denean, ondoko baldintza hauek bete beharko dituzte:
a) Espainiarra izatea, edo Europako Batasuneko beste estatu batekoa, edo Europako Batasunak izenpetu eta Espainiak berretsitako nazioarteko tratatuak direla medio langileen zirkulazio librea aplikatzen duen eremuko estatu batekoa. Espainiarren eta Europako Batasuneko beste estatuetako herritarren ezkontideek ere hartzen ahal dute parte, zuzenbidez bereizita ez badaude; halaber, haien ondorengoek eta ezkontidearenek, zuzenbidez bereizita ez badaude, 21 urtetik beherakoak badira, edo gorakoak, haien kontura biziz gero.
b) 16 urte beteak izatea eta nahitaezko erretiroa hartzeko ezarritako adina gainditua ez izatea.
c) Unibertsitateko lizentziatu, diplomatu edo graduatuko, ingeniari teknikoko, arkitekto teknikoko edo horien baliokidea den titulu bat edukitzea eskabideak aurkezteko mugaegunean, edo halakoak eskuratzeko moduan egotea.
d) Behar den gaitasun fisiko eta psikikoa izatea bete behar diren eginkizunetan aritzeko.
e) Ez egotea eginkizun publikoetan aritzeko ezgaitua edo gabetua, eta  administrazio publiko baten zerbitzutik kendua ez izatea. 
e) Ibilgailuak gidatzeko B mailako baimena izatea. 
h) Berariazko euskara-eskakizuna duten lanpostuen kasuan, Hizkuntzetarako Europako Erreferentzia Esparru Bateratuko euskarazko C1 mailaren baliokidea den euskara-ezagutza izatea. Ezagutza-maila hori egiaztatzeko, hizkuntza eskola ofizial batek emandako gaitasun agiriaren bidez edo baliokidetzat jotzen den titulu baten bidez frogatzen ahal da. 
Aurreko ziurtagiririk ez duten izangaiek euskararen ezagutza maila frogatzen ahal izanen dute, horretarako eginez Nafarroako Euskarabidea Institutuak prestatutako proba bat. Proba hori lehiaketaldia ondoren eginen da. Aipatutako proba egin nahi dutenek hala adierazi beharko dute deialdian parte hartzeko eskabide orokorrean, horretarako jarritako tokian.
Eskaerak aurkezteko epea bukatzen den egunerako bete beharko dira aurreko baldintzak, eta hautapen prozedura aldian eta kontratazioak iraun bitartean beharko dira bete.


4. ESKABIDEAK
4.1. Deialdian parte hartzeko eskabideak aurkeztu beharko dira Etxarri Aranazko Udalaren Erregistroan (Kale Nagusia, 10), edo urriaren 1eko 39/2015 Legearen 16.4 artikuluan ezarritako bideetako bat erabiliz (lege horrek hizpide du Administrazio Publikoen Administrazio Prozedura Erkidea): 
a) Zuzentzen zaizkion administrazioaren erregistro elektronikoan edo 39/2015 Legearen 2.1 artikuluak aipatzen dituen edozein subjekturen erregistro elektronikoan
b) Posta-bulegoetan, erregelamenduz ezarritako moduan
d) Espainiak atzerrian dituen ordezkaritza diplomatikoetan edo bulego kontsularretan. 
d) Erregistro-gaietan laguntzeko bulegoetan.
e) Indarrean dauden xedapenetan ezarritako beste edozein tokitan. 
Eskabideak bete beharko dira I. eranskineko ereduaren arabera; hori Etxarri Aranazko Udalaren Herritarrendako Laguntza Bulegoan eskuratzen ahalko da eta  www.etxarriaranatz.eus web-orrian (enplegu-eskaintzak). 
Eskabidean izangaiek adierazi beharko dute deialdiak jarritako baldintza guztiak betetzen dituztela eskabideak aurkezteko epea bukatzen den egunean.
4.2. Parte hartzeko eskabidearekin batera honako agiri hauek aurkeztuko dituzte izangaiek:
a) Nortasun Agiri Nazionalaren edo pasaportearen fotokopia.
Deialdi honen c, d eta g puntuetan eskatzen diren baldintzak betetzen direla egiaztatzen duten agiriak.
b) Lehiaketaldian aurkeztu nahi diren merituak egiaztatzeko agirien fotokopia konpultsatuak, deialdi honetako 7. atalean ezarritakoa jarraiki.
4.3. Eskabideak aurkezteko epea hogeita hamar egun naturalekoa izango da, deialdi hau Nafarroako Aldizkari Ofizialean argitaratu eta biharamunetik aurrera. 


5. IZANGAIEN ONARPENA ETA PROZEDURA

5.1. Eskabideak aurkezteko epea bukatutakoan, Etxarri Aranazko alkateak ebazpena emango du onartu eta baztertuen behin-behineko zerrenda onesteko, eta Etxarri Aranazko Udalaren egoitza elektronikoan www.etxarriaranatz.eus/enplegu-eskaintzak eta egoitza elektronikoa/eta iragarki oholean argitaratzeko aginduko du. Izangai bazterturik ez bada, onartuen zerrenda zuzenean onetsiko da behin betiko zerrenda gisa.
5.2. Izangai baztertuek hamar egun balioduneko epea izanen dute, behin-behineko zerrenda argitaratzen denetik, erreklamazioak aurkezteko eta, akatsik egin badute, zuzentzeko.
5.3. Erreklamazioak aurkezteko epea amaitu eta horiek ebatzi ondotik, Etxarriko Udaleko alkateak ebazpena emanen du onartu eta baztertuen behin betiko zerrenda onesteko, baita deialdian aurreikusitako lehenengo proba egiteko eguna eta lekua eta epaimahaikide kalifikatzaileen zerrenda iragartzeko ere, eta Etxarri Aranazko Udalaren egoitza elektronikoan 


argitara emanen du.
5.4. Onartu eta baztertutako pertsonen zerrenda argitaratzean jakinarazpena egintzat joko da azaroaren 26ko 30/1992 legearen 59.6 artikuluak aurreikusitako baldintzetan.

6. EPAIMAHAI KALIFIKATZAILEA.

6.1. Kide hauek izango dira epaimahaiko kideak:
a) Mahaiburua: Maria Saez de Albeniz Bregaña, Etxarri Aranazko alkatea 
Ordezkoa: Hitzarmena sinatu duen udal bateko alkatea. 
b) Mahaikidea: Pilar Martínez de Olcoz, Vianako Udaleko kultur teknikaria.
Ordezkoa: hitzarmenari atxikitutako udal bateko kultur teknikaria.
c) Mahaikidea: Ainara Santaquiteria Etxarri, Antsoaingo Udaleko kultur teknikaria. 
[bookmark: _Hlk236052834]Ordezkoa: hitzarmenari atxikitutako udal bateko teknikaria. 
d) Ordezkoa: hitzarmenari atxikitako udal bateko kultur teknikaria. 
Ordezkoa: hitzarmenari atxikitutako udal bateko kultur teknikaria. 
[bookmark: _Hlk236045069]e) Mahaikidea: Nafarroako Gobernuko Kultura, Kirol eta Turismo Departamentuko teknikaria. 
Ordezkoa: Nafarroako Gobernuko Kultura, Kirol eta Turismo Departamentuko teknikaria.
f) Mahaikidea: Nafarroako Udalerri eta Kontzejuen Federazioak izendatzen duena.
Ordezkoa: Nafarroako Udalerri eta Kontzejuen Federazioak izendatzen duena.
g) Mahaikide-idazkaria: Natalia Rodríguez Aguado, Etxarri Aranazko Udaleko idazkaria. 
Ordezkoa: Jesús Litago Zardoya, Murchanteko Udaleko idazkaria. 

6.2. Mahaiburuak deituta, probak hasi baino lehenago eratuko da epaimahaia.
6.3. Epaimahaia ezin izanen da eratu, ezta jardun ere, kideen gehiengo osoa bertan izan gabe.
6.4. Epaimahaiak gehiengoz ebatziko ditu dei honetako oinarrien interpretazio eta aplikazioaren inguruko arazo guztiak.
6.5. Kalifikazio epaimahaiko kideek parte hartzeari uko egin beharko diote, eta organo dei egileari horren berri eman, baldin eta Sektore Publikoaren Araubide Juridikoari buruzko urriaren 1eko 40/2015 Legearen 23. artikuluan abstentziorako aipatzen diren egoeretako batean badaude. Halaber, izangaiek mahaikideak errefusa ditzakete, arrazoi horietako bat gertatzen denean.
6.6. Epaimahaiak aholkulari adituen laguntza izan dezake proba batzuetan nahiz guztietan. Aholkulari horiek beren espezialitate teknikoan aritzera mugatuko dira eta haietan soilik emanen diote laguntza epaimahaiari.


7.-. LEHIAKETAREN GARAPENA.

7.1. Lehiaketaldian gehienez ere 20 puntu lortu ahal izango dira, honela banatuta:
	7.1.1. Laneko esperientzia (11 puntu gehienez).
	a) Administrazio publikoan kulturako teknikari edo kudeatzaile lanetan (B/A mailak) aritutako urte bakoitzeko: 1 puntu. Zati bakoitzeko (egunak edo lanaldia) haren ehunekoa.
[bookmark: _Hlk236052879]	b) Administrazio publikoan kulturako teknikari edo kudeatzaile lanetan (C maila) aritutako urte bakoitzeko: 0,75 puntu. Zati bakoitzeko (egunak edo lanaldia) haren ehunekoa.
c) Eremu pribatuan kulturako teknikari edo kudeatzaile lanetan aritutako urte bakoitzeko: 0,50 puntu.
Administrazio Publikoan izandako lan-esperientzia egiaztatzeko, ziurtagiria aurkeztu behar da. Hartan, lanpostua eta maila, kontratuaren hasiera eta amaiera datak, lanpostuaren izena eta kontratu bakoitzaren lanaldia jasoko dira. 
Arlo pribatuan izandako lan-esperientzia egiaztatzeko derrigorrezkoa izanen da, batetik, kontratatzaileek egindako ziurtagiriak aurkeztea (egindako lan mota azalduko dute, baita kontratuaren hasiera eta bukaera data eta lanaldi mota ere) eta, bestetik, Gizarte Segurantzak ematen duen lan-bizitzaren agiria. 

Esperientzia denbora egiaztatuak urte osoak egiten ez baditu, dagokion proportzioa aterako da, lanaldi osoen arabera kalkulatuko dena. 
7.1.2. Prestakuntza (gehienez 9 puntu).
	Unibertsitateko master ofiziala edo titulu propioak, kultura-kudeaketaren eta/edo kultura-politiken arloan (600 ordu gutxienez): 6 puntu. 6 puntu.
	b) Graduondoa, kultura-kudeaketaren eta/edo kultura-politiken arloan (150 ordu gutxienez): 3 puntu.
Tituluak prestakuntza-zentro edo erakunde ofizialek emanak izan beharko dira.

8.- OPOSIZIOALDIA.

8.1. Proba guztien gehieneko balorazioa 80 puntukoa izanen da.
8.2. Bi proba eginen dira. 
Proba bakoitzean honako ariketa hauek eginen dira:
a) Lehendabiziko proba: Lanpostuan beharrezkoak diren oinarrizko eduki teorikoen ezagutza maila neurtuko du.
II. eranskineko gaitegiaren gaineko testa. Gehieneko puntuazioa: 30 puntu. Testak 60 minutuetan erantzuteko 30 galdera izanen ditu eta galdera bakoitzak erantzun zuzena aukeratzeko hiru aukera. Erantzun zuzen bakoitzak 1 puntu gehituko du. Erantzun oker bakoitzak 0,25 puntu kenduko du.
[bookmark: _Hlk236046964]Ariketa gainditzeko izangaiak, gutxienez, 10 puntu lortu beharko ditu.
b) Bigarren proba. Lanpostuan beharrezkoak diren oinarrizko eduki praktikoen ezagutza eta lanpostuan aritzeko gaitasun eta baliabideak neurtuko dira. Probak gehienez 90 minututan erantzuteko kasu praktiko bat edo batzuk ebatzi beharko dira.  Gehieneko puntuazioa: 50 puntu.
Ariketa gainditzeko izangaiak, gutxienez, 20 puntu lortu beharko ditu. Bigarren proba ez da zuzenduko lehenengoa gainditzen ez bada.
8.3.Bigarren proban plika sistema erabiliko da. Pliken jendaurreko irekitzearen lekua, eguna eta ordua ekitaldia baino 48 ordu lehenago iragarriko dira Etxarri Aranazko Udalaren egoitza elektronikoan.
8.4. Ariketak egiteko dei bakarra izanen da. Haietara, izangai guztiek nortasun agiri nazionala aldean dutela azaldu beharko dute.
	8.5 Prozeduran onartutako eta baztertutako izangaien behin betiko zerrenda onartzen denean adieraziko da probak egiteko eguna, tokia eta ordua.

9.- EUSKARAREN HIZKUNTZA ESKAKIZUNA
Kultur teknikari lanposturako euskara jakitea nahitaezkoa den toki-erakundeetan, honako betebehar hauek frogatu beharko dira:  
f) Hizkuntzetarako Europako Erreferentzia Esparru Bateratuko Euskararen C1 Gaitasun Mailaren Ziurtagiria, erakunde ofizial batek emana, edo ofizialki baliokidetzat onartutako beste titulazioren bat izatea.
Euskara maila hori frogatzeko beste bide bat ere izanen da, hots, proba egitea Euskarabidea-Euskararen Nafar Institutuaren bidez. Hala eginez gero, proba egin nahi duten izangaiek horixe adierazi beharko dute deialdian parte hartzeko eskabide orokorrean, horretarako prestatutako tokian. Proba hori lehiaketaldia bukatu ondoren egingo da. 

10.- PROBAK GAINDITZEN DITUZTENEN ZERRENDA. 

10.1. Azken ariketaren kalifikazioa eman ondotik, epaimahaiak gainditu duten izangaien zerrenda jarriko du Etxarriko Udalaren egoitza elektronikoan. Zerrenda hori erdietsitako puntuazioaren arabera eginen da, puntuazio gehien lortu duen izangaitik hasita, eta eskudun organoari igorriko dio, hark onetsi dezan. 

10.2. Azken puntuazioan bi izangairen edo gehiagoren artean berdinketa gertatuz gero, bigarren proban puntu gehien lortutako izangaia geratuko da aurretik kontratazio-zerrendan. Berdinketak jarraitzen badu zozketaz erabakiko da.





11. KONTRATAZIO ZERRENDEN KUDEAKETA.

11.1. Deialdi honen bidez sortutako kontratazio-zerrenda bost urtez egonen da indarrean.
11.2. Izangaiak deitzeko honako arau orokorrak jarraituko dira:
a) Eskaintzak betetzeko, zerrendako hurrenkera jarraituz, izangai bakoitzari hiru aldiz deituko zaio, gehienez (telefono mugikorra eta helbide elektronikoa erabiliko dira). Horretarako izangaiek telefono mugikor baten zenbakia eta helbide elektronikoa emanen dituzte. Informazio hori eguneratuta izanen dute beti. Izangaiak 48 orduan ez badu erantzuten (informazioa bidaltzen zaionetik) hurrengoari deituko zaio.
b) Sei hilabeteko epean egindako deiei erantzuten ez dieten izangaiak “ez erabilgarri” izatera pasako dira.
c) Kontratu bat onartu dutenei ez zaie beste lanposturik eskainiko kontratuak indarra duen bitartean, salbu egoera honetan:
-Izangaiak lanaldi partziala duenean.
d) Jaso duen eskaintza onartzen ez duen izangaia zerrendaren azken postura pasako da, kasu hauetan izan ezik:
-–Indarrean dagoen lan-kontratua izatea.
-–Lanerako aldi baterako ezintasuna.
-–Gurasotasun, adopzio edo harrera baimena izatea.
-–6 Urte baino gutxiagoko haur bat zaintzea
-–Pertsona ezindu bat zaintzea, odolbidez nahiz ezkontzaz bigarren gradurainoko ahaidea dena.
[bookmark: _Hlk207953330]-Eskainitako lanpostua hautagaiaren etxetik 50 km baino gehiagora egotea.  

Egoera horietako batean diren izangaiek egoera hori egiaztatu egin beharko dute era sinesgarrian eta dokumentuen bidez, ukatutako lanpostua eskaintzen zaien egunetik zazpi egun naturaleko epean Hori eginez gero, zerrendan duten leku berean geratuko dira eta ez zaie lanpostu gehiagorik eskainiko idatziz adierazi arte berriro prest daudela lan egiteko.
e) Zerrendako azken lekura igaroko dira honako egoera hauetako batean diren izangaiak:
-Eskainitako lanpostuari uko egitea d) atalean zerrendatutako arrazoiren bat izan gabe.
-–Dagokion kontratua ez sinatzea, eskaintza onartu ondoren.
-Sinatutako kontratuari uko egitea. 

12.-DATUEN BABESA.
Bat etorriz 2016/679 (EB) Erregelamenduaren (DBEO) 13. artikuluarekin, izangaiei honako honen berri ematen zaie:
Etxarri Aranazko Udala da parte-hartzaileek emandako datu pertsonalen tratamenduaren arduraduna.
Langileak hautatzea eta deialdi honen xede den lanpostua betetzea da deialdi honen xedea.
Oinarri juridikoa honako hau da: DBEOren 6.1.b) artikulua, interesduna alderdi den kontratu bat gauzatzeko edo, hark eskatuta, kontratu aurreko neurriak aplikatzeko behar den tratamendua, eta DBEOren 6.1.c) artikulua, tratamenduaren arduradunari aplikatu beharreko legezko betebehar bat betetzeko behar den tratamendua.
Datuak biltzen diren helburua betetzeko eta deialdiaren eta datuen tratamenduaren ondorioz sor daitezkeen erantzukizunak zehazteko behar den denboran gordeko dira. Artxiboei eta dokumentazioari buruzko araudian xedatutakoa aplikatuko da (Nafarroako toki-erakundeetako dokumentuak ebaluatzeko eta ezabatzeko jarraibideak).
Datuak legez aurreikusitako kasuetan jakinaraziko dira (5/2015 Legegintzako Errege Dekretua, urriaren 30ekoa), baita haiek Gardentasun Atarian argitaratzea ere, 5/2018 Foru Legearen 19.2.f) artikuluan ezarritakoarekin bat. 19.2. Datuen hartzaile izango dira, halaber, kultura-teknikari lanpostua bete behar duten eta Etxarri Aranazko Udalari eskatzen dioten toki-erakundeak, administrazioek sinatutako hitzarmenaren arabera. 
Titularrek datuak eskuratu, zuzendu, ezabatu, mugatu, aurka egiteko eta eramangarriak izateko eskubideak baliatu ditzakete, datuak babesteko ordezkariaren bidez edo web-orrian (www.etxarriaranatz.eus).
Halaber, eskubidea dute Datuak Babesteko Espainiako Bulegoan (www.aepd.es) erreklamazio bat aurkezteko, baldin eta uste badu tratamendua ez datorrela bat indarrean dagoen araudiarekin.

13. ERREKURTSOAK

Deialdi honen, oinarrien eta aplikatzeko egintzen aurka ondoko errekurtsoetako bat aurkez daiteke, hautara:
Berraztertzeko errekurtsoa, egintzaren organo egileari zuzendua, hilabeteko epean, jakinarazi edo argitaratu eta biharamunetik hasita.
a) Gora jotzeko errekurtsoa, Nafarroako Administrazio Auzitegiari zuzendua, hilabeteko epean, errekurritutako egintza edo erabakia argitaratu edo jakinarazten denetik aitzina.
b) Administrazioarekiko auzi-errekurtsoa, Administrazioarekiko Auzien Iruñeko Epaitegiari zuzendua, bi hilabeteko epean, errekurtsoaren xedeko egintza edo erabakia jakinarazi edo argitaratu eta biharamunetik hasita.
Epaimahaiaren egintzen aurka gora jotzeko errekurtsoa aurkez daiteke, deialdia egin duen udal organoari zuzendua, hilabeteko epean, errekurritutako egintza edo erabakia jakinarazten denetik hasita.

I. ERANSKINA. ESKABIDEA
II. ERANSKINA. GAI ZERRENDA
1.	6/1990 Foru Legea, uztailaren 2koa, Nafarroako Toki Administrazioari buruzkoa. I. titulua: Nafarroako toki-erakundeen antolamendua eta administrazioa. III. titulua: Nafarroako toki-erakundeen funtzionamenduaren araubidea. Herritarrentzako informazioa eta haien parte-hartzea. V. titulua: jarduerak, zerbitzuak eta obrak. II. Kapitulua: Zerbitzu publikoak; VI. Titulua. Kontratazioa; VII. Titulua. Nafarroako toki-erakundeen zerbitzuko langileak: I. kapitulua, xedapen erkideak.
2.	39/2015 Legea, urriaren 1ekoa, Administrazio Publikoen Administrazio Prozedura Erkideari buruzkoa. I. Titulua. Xedapen orokorrak.  Prozeduran interesdun direnak: I. Kapitulua. Jarduteko gaitasuna eta interesdun kontzeptua; II. Titulua. Administrazio publikoen jarduera: I. kapitulua Jarduteko arau orokorrak, II. Kapitulua Mugaegunak eta epeak; IV. Titulua. Administrazio prozedura erkideari buruzko xedapenak: I. kapitulua Prozeduraren bermeak, II. Kapitulua Prozeduraren hasiera, III. Kapitulua Prozeduraren antolamendua, IV. Kapitulua Prozeduraren instrukzioa eta V. Kapitulua Prozeduraren amaiera. 
3.	6/2006 Foru Legea, apirilaren 13koa, Administrazioaren Kontratuei buruzkoa. I. titulua. Xedapen Orokorrak: II. kapitulua. Kontratistak. 1. atala. Jardute gaitasunari eta kaudimenari buruzkoa. III. Kapitulua. Kontratuen tipologia eta araubide juridikoa IV. Kapitulua. Kontratu publikoen kontratu-kudeaketaren printzipioak eta arauak. Publikotasun-arauak eta esleipen-prozedurak. 2. atala. Kontratazioa arautzen duten pleguak. 3. atala. Esleipen-prozedurak. 
4.	38/2003 Lege Orokorra, azaroaren 17koa, Dirulaguntzei buruzkoa. Atariko titulua. Xedapen Orokorrak, I. Titulua. Dirulaguntzak emateko eta kudeatzeko prozedurak.
5.	Nafarroako Gobernuko Kultura Zuzendaritza Nagusiaren esku-hartze ildoak, Nafarroako toki-erakundeei lotuak. Deialdiak, programak, dirulaguntzak.
6.	Nafarroako antzokien sarea. 
7.	Udalaren kultura-jardueraren finantzaketa-iturriak, publikoak zein pribatuak. 2/2023 LEGEGINTZAKO FORU DEKRETUA, maiatzaren 24koa, zeinaren bidez onesten baita fundazioen eta irabazi-asmorik gabeko bestelako entitateen zerga-araubide bereziko xedapenen eta mezenasgorako zerga-pizgarrien testu bategina (124. NAOn argitaratu zen, 2023ko ekainaren 13an). II. KAPITULUA.–Kultura, gizarte, ingurumen eta kirol mezenasgorako zerga-pizgarriak.1. ATALA. Kultura mezenasgoa. 1. AZPIATALA. Xedapen orokorrak. 2. AZPIATALA. Zerga-pizgarriak. 
8.	1/2019 Foru Legea, urtarrilaren 15ekoa, Nafarroako Eskubide Kulturalei buruzkoa. I., II. eta IV. Tituluak. - Kulturarako irispidea izateko eta bizitza kulturalean parte hartzeko eskubidea. Administrazio Publikoen erantzukizuna kulturaren arloan.
9.	Kultura-proiektuen diseinua. Egitura, faseak eta edukia. Helburuak eta ekintzak. Proiektua garatzeko baliabideak. Aurrekontua. Jarraipena eta kontrola. Ebaluazioa.
10.	 Komunikaziorako estrategiak kultura-ekintzan Kultur jardueren komunikazioa on-line eta off-line bidez. 
11.	 Kulturarako publikoak kudeatzea eta sortzea.
12.	17/2019 Foru Legea, apirilaren 4koa, Emakumeen eta Gizonen Berdintasunari buruzkoa. I. Titulua. Xedapen orokorrak; II. Titulua. Berdintasunerako erakundeen antolaketako sistema: 12. artikulua. Nafarroako Toki Entitateak; III. Titulua. Berdintasunerako eskubidea 

bermatzeko tresnak; IV. Titulua. Berdintasuna sustatzeko politika publikoak: II. Kapitulua. Ezagutza: hezkuntza, kultura eta komunikazioa: 2. Atala. Kultura. 
13.	 3/2018 Lege Organikoa, abenduaren 5ekoa, Datu Pertsonalak Babesteari eta Eskubide digitalak Bermatzeari buruzkoa. II. Titulua. Datu babesaren printzipioak eta III. Titulua. Pertsonen eskubideak (11. eta 12. artikuluak). 
14.	 Kulturaren Plan Estrategikoa (PECNA) 2024-2028 (1. Abiapuntua; 3. Bidaia hasten da, 3.1; 5 atala. Ildo estrategikoak). 
15.	 Kultur eta sormenezko industriak Nafarroan. Nafarroako kultura- eta sormen-sektoreen eta -jardueren egoeraren diagnostikoa, 2023ko irailean egina.
16.	 Kultura, udalerria garatzeko eragile. Kultura, lurraldea, jaiak eta tradizioak, komunitatearen kultur elementu gisa. Festetako eta kulturako jarduerak programatu eta gauzatzea.
17.	 Kultura-etxe bateko jarduerak programatu eta gauzatzea. Kultura-ekipamendu motak eta esku-hartze kulturalean duten berariazko balioa.
18.	 Aurrekontua toki-erakundeetan: kontzeptua, printzipioak, egitura eta gauzatzea. 
19.	 103/2017 Foru Dekretua, azaroaren 15ekoa, euskararen erabilera arautzen duena Nafarroako administrazio publikoetan, beren erakunde publikoetan eta menpeko dituzten zuzenbide publikoko entitateetan. II. Titulua. Euskararen erabilera administrazio publikoetan. 

